Lars Søndergaard

Lars Søndergaard (s. 5. huhtikuuta 1959) on tanskalainen jalkapallovalmentaja ja entinen pelaaja. Hän on valmentanut useita seurajoukkueita ja toimi joulukuusta 2017 vuoden 2023 MM-kilpailuihin saakka Tanskan naisten maajoukkueen päävalmentajana.

 Ura 

Søndergaard pelasi oman uransa Aalborg BK:ssa, muttei koskaan noussut maansa kuuluisimpien pelaajien joukkoon. Valmennusuransa hän aloitti 1996 AaB:n juniorivalmentajana ja siirtyi 1997 seuran edustusjoukkueen peräsimeen. Hans Backen tultua 1998 päävalmentajaksi jatkoi Søndergaard uraansa ruotsalaisen kakkosvalmentajana. Yhteistyön tuloksena AaB voitti Tanskan mestaruuden 1999. Kaksikko jatkoi yhteistyötään SV Austria Salzburgissa kaudella 2000/01. Backen jätettyä seuran nousi Søndergaard päävalmentajaksi. Hän valmensi seuraa kaksi kautta ja parhaaksi saavutukseksi jäi cupin finaalipaikka kaudelta 2001/02. Pesti päättyi potkuihin lokakuussa 2003.

Maaliskuussa 2004 Søndergaard jatkoi uraansa FK Austria Wienin päävalmentajana. Hänen johdollaan seura oli kauden päätteeksi liigassa kakkosena. Seuraava kausi toi Itävallan cupin mestaruuden, mutta liigamenestys ei tyydyttänyt ja seura erotti Søndergaardin. Tanskalainen palasi valmennuskuvioihin tammikuussa 2006 itävaltalaisen Grazerin päävalmentajana. Tanskalainen luotsasi seuraa puolitoista vuotta jättäen talousvaikeuksiin ajautuneen joukkueen kesällä 2007.

Søndergaard valmensi seuraavaksi FC Wacker Innsbruckia heinäkuusta lokakuuhun 2007. Tammikuussa 2008 hän siirtyi FC Red Bull Salzburgin reservijoukkueen valmentajaksi. Lars Søndergaard tilbage i Salzburg Kesällä 2009 hän palasi yhdeksän vuoden tauon jälkeen kotimaahansa Viborgin päävalmentajana.  Lars Søndergaard ny cheftræner

Kesäkuussa 2011 Søndergaard siirtyi SønderjyskEn päävalmentajaksi. Søndergaard på plads i SønderjyskE Hän luotsasi debyyttikaudellaan 2011/12 seuran Tanskan cupin välieriin. SønderjyskE voitti kotonaan FC Kööpenhaminan 4–3, mutta avausosan 1–0 vierastappion myötä finaalipaikka jäi haaveeksi.   Tanskan Superliigassa SønderjyskEn menestys oli vaatimattomampaa ja paras tulos oli kauden 2012/13 kahdeksas sija. Tanskan cupissa seura eteni toistamiseen välieriin kaudella 2014/15. Neljän päävalmentajakauden jälkeen Søndergaard jätti seuran kesällä 2015 ja palasi lähes kahdenkymmenen vuoden tauon jälkeen Aalborgin päävalmentajaksi. Lars Søndergaard ny cheftræner i AaB Søndergaardin paluukausi Aalborgissa sujui hyvin ja hän johdatti joukkueen Tanskan liigassa viidenneksi sekä cupissa aina välieriin saakka. Kausi 2016/17 alkoi puolestaan heikommin ja AaB putosi mestaruuskamppailusta syyskauden aikana. Kun AaB 21 kierroksen jälkeen majaili kahdeksantena, neljä pistettä play off -viivan alapuolella, sai Søndergaard joulukuun puolivälissä 2016 potkut tehtävistään.AaB fyrer Lars Søndergaard

Joulukuussa 2017 Søndergaardista tuli Tanskan naisten jalkapallomaajoukkueen päävalmentaja.Lars Søndergaard presented as Denmark WNT’s new head coach  Søndergaardin johdolla Tanska jäi Ruotsin jälkeen toiseksi MM-kilpailujen 2019 karsintalohkossaan. Jatkokarsinnoissa Tanska hävisi Alankomaille yhteismaalein 4–1 ja karsiutui kolmannen kerran perättäin lopputurnauksesta.Netherlands win World Cup play-offs Søndergaard jatkoi karsiutumisesta huolimatta päävalmentajana, ja Tanska eteni hänen johdollaan vuoden 2022 EM-lopputurnaukseen, jossa tie katkesi kuitenkin jo lohkovaiheessa.Denmark 0-1 Spain: Cardona the hero as La Roja reach quarter-finals Hän jatkoi päävalmentajana ja johdatti Tanskan vuoden 2023 MM-lopputurnaukseen, ensimmäistä kertaa sitten vuoden 2007. Kisoissa Tanska selvitti tiensä alkulohkosta jatkoon mutta karsiutui pudotuspelien ensimmäisellä kierroksella hävittyään Australialle.Round of 16 • Match 53 Søndergaard jätti tehtävänsä kisojen jälkeen.Sondergaard: I'm living a dream at Women's World Cup

 Saavutukset 

 Itävallan cup: 2005
Hopeaa: 2002

 Lähteet 

Luokka:Tanskalaiset jalkapallovalmentajat
Luokka:Tanskalaiset jalkapalloilijat
Luokka:Vuonna 1959 syntyneet
Luokka:Elävät henkilöt